Սարոյանի քննադատների շարքում էր նաև այն ժամանակներում «Կորուսյալ սերնդի» գրող-ներկայացուցիչներից Էռնեստ Հեմինգուեյը: Առաջին անգամ նրանք հանդիպում են Լոնդոնում՝ 1944թ., երբ Սարոյանը հյուրընկալվում է Էռնեստի տանը՝ նրա եղբոր՝ Լեսթերի հրավերով, որի հետ միասին ծառայել էր կինոժամանակագրությունում: Սակայն ոչ Լոնդոնում, ոչ էլ հետագայում Փարիզում տեղի ունեցած հանդիպումները նրանց ընկերներ չդարձրին: